**GHIDUL APLICANTULUI**

**PROGRAMUL**

**ACCELERATOR DE EXPORT**

**SUPORT ÎN AFACERI PENTRU COMPANIILE**

**DE PE AMBELE MALURI ALE RÂULUI NISTRU PENTRU ACCELERAREA EXPORTULUI**

în cadrul proiectului pnud „Dezvoltarea capacităților de export pe malurile Nistrului”(AdTrade)

Septembrie 2023

**CUPRINS**

[I. Context 3](#_Toc144131992)

[II. Prezentare generală a PROGRAMULUI 3](#_Toc144131993)

[III. APLICANȚII și criterii de eligibilitate 5](#_Toc144131994)

[IV. PROCEDURI PRIVIND DEPUNEREA SOLICITĂRILOR 6](#_Toc144131995)

[V. Procedura de selecție 7](#_Toc144131996)

[VI. Procesul de implementare a proiectului. Monitorizare 8](#_Toc144131997)

# **Context**

În urma multiplelor crize și a dinamicii economice negative, economia Republicii Moldova a scăzut semnificativ, cu aproximativ 18% în anul 2022 pe malul stâng și cu 4,1% pe malul drept.

La fel, în anul 2022, pe malul drept, volumul exporturilor nete a avut un impact negativ asupra evoluției PIB-ului și, drept rezultat, a diminuat rata de creștere cu 0,7%. Între timp, pe malul stâng, volumele exporturilor și importurilor au scăzut cu aproximativ 31% și 7% în anul 2022. Această scădere va persista probabil pe parcursul anului 2023.

ÎMMM-urile de pe ambele maluri ale râului Nistru au fost afectate de crizele economice, energetice și de securitate. Acest lucru a fost cauzat în principal de scăderea cererii, restricțiile privind libera circulație, accesul limitat la materii prime sau întreruperile aprovizionării (în special pentru materie primă de import), întreruperi ale lanțului de distribuție și scăderea productivității muncii.

Prezenta inițiativă de accelerare a exporturilor are ca scop consolidarea potențialului de export al ÎMMM-urilor de pe ambele maluri ale râului Nistru întru diversificarea piețelor și extinderea gamei de produse exportate. De asemenea, inițiativa prevede facilitarea cooperării între ambele maluri ale râului și extinderea accesului companiilor de pe malul stâng la mecanismele de comercializare disponibile pe malul drept. Astfel pentru sectorului privat de pe malul stâng se va facilita accesarea oportunităților oferite de Acordul de liber schimb aprofundat și cuprinzător (DCFTA) și Acordul de Parteneriat Strategic, Comerț și Cooperare dintre Moldova și Regatul Unit (SPTCA), contribuind la crearea unui mediu de încredere și cooperare între ambele maluri.

Actuala inițiativă este implementată în cadrul Proiectului *„Dezvoltarea capacităților de export pe malurile Nistrului”* (AdTrade), cu asistența financiară a Suediei și Marii Britanii. Obiectivul general al proiectului AdTrade este de a asigura îmbunătățirea nivelului de trai și a condițiilor de viață pentru bărbații și femeile de pe ambele maluri ale râului Nistru datorită unei cooperări îmbunătățite între ambele maluri ce permite accesarea oportunităților oferite de acordurile comerciale ale Moldovei, contribuind la crearea unui mediu de încredere și cooperare între ambele maluri ale Nistrului. Proiectul AdTrade prevede oferirea asistenței metodologice și practice privind crearea relațiilor comerciale de lungă durată și promovarea exporturilor prin sprijinirea companiilor sau prin lansarea noilor afaceri, contribuind astfel la crearea locurilor noi de muncă, în special pentru femei și grupuri vulnerabile.

# **Prezentare generală a inițiativei**

Inițiativa are ca scop îmbunătățirea capacităților de comerț între ambele maluri ale râului și creșterea exportului companiilor de pe ambele maluri ale râului Nistru. Se vor oferi suport ÎMMM-urilor de pe ambele maluri pentru le pregăti de accesarea piețelor internaționale, unde la momentul actual au vânzări mici sau deloc.

Inițiativa de accelerare a exportului se axează pe a**ctivități de sprijin a dezvoltării afacerilor** ce va permite companiilor să înceapă exportul sau să își sporească oportunitățile de export prin: respectarea standardelor sanitare, fitosanitare, tehnice, de calitate, de mediu și de responsabilitate socială corporativă ale partenerilor de export. La fel, inițiativa se va axa pe activități de marketing pentru promovarea exportului produselor și serviciilor existente pe piețele străine.

Sunt invitate să participe ÎMMM-urile înregistrate pe ambele maluri ale râului Nistru.

În general, în perioada anilor 2023-2025, în cadrul inițiativei de accelerare a exportului, aproximativ 40 de companii vor beneficia de asistență. În urma actualului concursului vor fi selectate aproximativ 25 de companii.

Companiile exportatoare și cele cu potențial de export sunt invitate să depună solicitări de asistență cu scopul de a spori competitivitatea companiei în accesarea noilor piețe de export sau de a spori prezența lor pe piețele străine. Companiile selectate vor primi asistență complexă pentru a-și spori capacitățile, depăși barierele legate de export, ceea ce le va permite să acceseze piețele europene în conformitate cu regulamentele DCFTA și SPTCA, îmbunătățindu-și totodată avantajele competitive.

**Programul de accelerare a exporturilor se axează pe acordarea asistenței în două etape:**

1. **Planul de export (1 lună)**

La prima etapă, în cadrul programului ÎMMM-urile selectate vor beneficia de un program intensiv de consolidare a capacităților, care include instruiri, mentorat și master class în domeniile precum marketingul în domeniul exporturilor, planificarea și strategia exporturilor, regulile și cerințele piețelor etc. După finalizarea programului de instruire, cu ajutorul experților, companiile vor putea să își elaboreze propriile planuri de acțiuni privind exporturile, abordând principalele cerințele pentru a-și îmbunătăți sau iniția activitățile de export. Aceste planuri de export vor servi drept criterii de eligibilitate pentru următoarea etapă.

1. **Serviciile de promovare a exportului (18 luni)**

La etapa a doua, în baza planurilor de export elaborate și a măsurilor specifice identificate de sporire/inițiere a exportului, fiecare companie va identifica serviciile relevante precum instruire, mentorat, sesiuni B2B, certificare, participare la expoziții, marketing și promovare etc. adaptat la necesitățile lor individuale pentru sporirea exporturilor pentru următoarele 18 luni. Proiectul AdTrade va acoperi costurile serviciilor necesare identificate. În plus, toate companiile vor fi supuse unei evaluări a pregătirii pentru export și vor primi planuri de export și strategii actualizate, elaborate cu suportul și mentoratul experților AdTrade.

În baza necesităților identificate la finalizarea planurilor de export și a evaluării pregătirii pentru export, potențialele servicii pentru consolidarea capacităților companiei care urmează să fie oferite cu sprijinul proiectului AdTrade sunt enumerate mai jos, da nu sunt limitate la:

1. **Consolidarea afacerii** – reorganizarea proceselor de afaceri, consilierea profesională individualizată, expertiză tehnologică etc.;
2. **Digitalizarea comerțului** – integrarea pe piețele online internaționale, crearea magazinelor online și paginilor web, implementarea sistemelor de management al relațiilor cu clienți etc.;
3. **Promovarea** – crearea și implementarea instrumentelor de promovare și canalelor de comunicare eficiente (inclusiv prin rețelele de socializare și media digitală), dezvoltarea brandului, dezvoltarea de ambalaje pentru produse, asistență în activitățile de relații cu publicul, producerea materialelor de promovare inclusiv multimedia și cooperarea cu resursele mass media, participarea la expoziții și evenimente de afaceri etc.;
4. **Asistența pentru comerțul între ambele maluri ale râului și accesul la noi piețe de export** – cercetarea pieței și a partenerilor, analiza prețurilor de comercializare și a costurilor de producere etc.;
5. **Suport în vederea certificării și adoptării standardelor de management al calității –** ISO 22000, ISO 9001, ISO 14 000, HACCP, GAP Global., Responsabilitatea socială a întreprinderilor, Principiile guvernării durabilității mediului etc.;
6. **Conformitatea produselor și cerințele comerciale –** cercetarea privind normele sanitare/fitosanitare, cerințele de etichetare, studii privind taxele de import, impozitele și procedurile de import, informații privind instrumentele bancare și nebancare pentru finanțarea comerțului extern, instrumente și modalități de plăți internaționale etc.;
7. **Alte servicii** care au ca scop îmbunătățirea nivelului de competitivitate și a potențialului de export al companiei.

# **Aplicanții și criterii de eligibilitate**

**Solicitanții care întrunesc condițiile minime prezentate mai jos vor fi considerate eligibile:**

* Are potențial de export;
* Are cel puțin 2 ani de experiență activă pe piață;
* Este înregistrat în calitate de entitate juridică și operează pe malul stâng sau pe malul drept al râului Nistru;
* A prezentat rapoartele financiare autorității naționale;
* Are un număr mediu anual de angajați până la 249;
* Are o cifră anuală de afaceri (venituri din vânzări) de până la 100 de milioane MDL sau valoare activelor totale (mijloace fixe și mijloace circulante) de până la 100 milioane MDL conform ultimelor situațiilor financiare.
* Nu a beneficiat de ajutor din partea statului sau de granturi de la alți donatori de mai mult de 2 000 000 MDL (110 000 USD) în ultimii 3 ani.

**Solicitanții neeligibili:**

* Reprezentanții terților (cum ar fi agenții, promotorii, consultanții, casele de comerț și brokerii de export, distribuitorii) nu sunt eligibili pentru finanțare.
* companii fiduciare și companiile de asigurări;
* instituții financiare;
* organizațiile de micro-finanțare, asociațiile de economii și împrumut;
* companiile de schimb valutar și casele de amanet;
* întreprinderile de jocuri de noroc;
* fondurile de pensii non-statale;
* întreprinderi în care controlul de stat a evidențiat în mod repetat aceleași încălcări ale legislației.

**Costuri neeligibile:**

* Costuri administrative (salarii, închirierea spațiilor, utilități, telefon etc.);
* **Achiziționarea de mașinării, echipamente și alte bunuri;**
* Achiziționarea serviciilor care au fost deja plătite prin intermediul altor programe sau instrumente financiare. Totuși, co-finanțarea de alte organizații ar putea fi luată în calcul **dacă au fost oferite informații în prealabil** despre acest fapt;
* Acoperirea costurilor, pierderilor, impozitelor și penalităților (inclusiv diferențele în cursurile de schimb), datorii față de părțile terțe;
* Achiziționarea sau închirierea de terenuri sau spații;
* Cheltuielile pentru achiziționarea sau producerea băuturilor alcoolice, articolelor de tutun, munițiilor, produselor de lux și a altor bunuri interzise conform regulamentelor ONU, inclusiv cele legate de organizațiile de jocuri de noroc;
* Plăți în numerar.

# **PROCEDURI PRIVIND DEPUNEREA SOLICITĂRILOR**

* 1. **Valoarea asistenței**
* Valoarea sprijinului solicitat va fi de până la **7 000 USD,** ceea ce va reprezenta maximum **80%** din valoarea totală a proiectului;

**Asistența financiară de 7 000 USD nu va fi debursată sub formă de fonduri bănești sau numerar, dar va fi folosită pentru achiziționarea serviciilor menite să stimuleze potențialul de export al companiilor.**

* Contribuția proprie va reprezenta 20% din valoarea totală a proiectului , dar nu mai puțin de **1750 USD**. Co-finanțarea din partea solicitanților este acceptată doar sub formă de contribuție monetară.
* Proiectele finanțate vor fi scutite de plata TVA.
	1. **Durata de implementare a proiectului**

Perioada de implementare va fi până la **18 luni**, dar nu mai târziu de aprilie 2025.

* 1. **Procedura de depunere a solicitărilor**

Companiile interesate vor depune un pachet de documente care va include:

* + 1. Formularul de aplicare, conform anexei 1.
		2. Copia certificatului de înregistrare;
		3. Planul de export, evaluarea pregătirii pentru export, **dacă există,** alte documente strategice precum permise, licențe, certificări care facilitează exportul;
		4. Copia rapoartelor financiare pentru ultimii 2 ani;
		5. Declarația pe proprie răspundere privind finanțarea întreprinderii din alte surse sau din ajutor de stat.

*Notă:* PNUD/AdTrade va acoperi costurile serviciilor/activităților orientate spre stimularea exporturilor companiei care vor fi identificate și incluse în planurile de export elaborate sub îndrumarea experților AdTrade. Nu există o limită pentru numărul de servicii/activități care urmează să fie acoperite din resursele AdTrade, dar decizia finală depinde de disponibilitatea fondurilor.

Formularul de aplicare și Ghidul aplicantului sunt disponibile pe site-ul PNUD Moldova https://sc.undp.md/viewtenders2/. La fel, aceste documente pot fi solicitate de la Elena Veselovscaia prin transmiterea unui mesaj pe adresa elena.veselovscaia@undp.org

Dosarul de participare va fi expediat în format electronic prin email la adresa elena.veselovscaia@undp.org și cc. dorina.ciobanu@undp.org, până pe data de22 octombrie 2023, ora 23,59. Subiectul mesajului: Export Accelerator III.

La primirea solicitării, un mesaj de confirmare va fi expediat la adresa dvs. de email.

Dosarele trimise prin orice alt mijloc vor fi respinse. Dosarele incomplete sau cele depuse după termenul limită stabilit nu vor fi examinate. Dosarele trimise prin e-mail nu trebuie să depășească 20 MB. Dosarele de aplicare mai mari de 20 MB vor fi împărțite în câteva mesaje, iar la subiectul fiecărui mesaj trebuie să fie indicat „partea x din y” după textul „Export Accelerator III.”, așa cum este menționat mai sus.

Clarificări cu privire la solicitare pot fi solicitate de la elena.veselovscaia@undp.org sau la nr. de telefon +37379674765.

# **Procedura de selecție**

Beneficiarii vor fi selectați în baza procedurilor de selecție ale PNUD, dar și conform principiilor precum merit, transparență, egalitate și utilizarea rațională a fondurilor. Evaluarea propunerilor de proiecte include două etape:

*Etapa I: Verificarea administrativă.* La această etapă va fi verificată eligibilitatea proiectelor depuse și cea a solicitanților. Doar proiectele care au trecut verificarea administrativă vor fi admise la următoarea etapă de evaluare.

*Etapa II: Evaluarea calitativă.* Această etapă este desfășurată de Comisia de evaluare în baza criteriilor de evaluare. Proiectele care vor acumula cel mai mare punctaj vor fi recomandate spre finanțare și aprobare de către Comitetul Coordonator al proiectului.

Solicitările vor fi evaluate conform criteriilor de evaluare:

|  |  |
| --- | --- |
| Criterii de evaluare  | Punctaj  |
| Competitivitatea afacerii și potențialul de afaceriVor fi evaluate potențialul de creștere și scalabilitatea afacerii solicitantului pe piața internațională. Vor fi luați în calcul factori precum caracterul unic al produselor/serviciilor, avantajul competitiv, mărimea pieței-țintă și cererea și potențialul de extindere pe piață.  | 30  |
| Capacitatea de export/disponibilitatea produselor/serviciilor gata pentru export  | 30 |
| Angajament şi motivațieVa fi evaluat angajamentul solicitantului față de programul de accelerare a exporturilor și motivația sa de a reuși pe piețele internaționale. Căutați dorința vădită de a investi timp, efort și resurse în extinderea afacerii lor la nivel global. | 20 |
| Inovare și adaptabilitateVa fi luată în calcul capacitatea solicitantului de a inova și adapta produsele/serviciile sale pentru a corespunde necesitățile și preferințele piețelor internaționale. Va fi evaluat istoricul introducerii de noi caracteristici, tehnologii sau modele de afaceri care demonstrează abilitatea lor de se menține în fruntea unei piețe online globale competitive. | 20 |
| Stabilitatea financiarăVor fi evaluate stabilitatea financiară și viabilitatea afacerii solicitantului. Vor fi evaluați factori precum situațiile financiare ale acestora, previziunile fluxului de numerar, capacitatea de a accesa finanțare suplimentară dacă este necesar și sănătatea financiară generală. | 20 |
| Responsabilitatea socială și de mediuVor fi evaluați factori precum practicile etice de afaceri, inițiativele privind durabilitatea și aderarea la certificări și standarde internaţionaleIntegrarea egalității de gen și principiile egalității de gen și ale drepturilor omului (afacerile administrare de femei sau cele care vor avea impact asupra mijloacelor de trai ale grupurilor vulnerabile vor avea prioritate)  | 20 |
| Total | 140 |

# **Procesul de implementare a proiectului. Monitorizare**

Beneficiarii se angajează să participe la toate activitățile organizate de proiectul AdTrade, să dedice timp și resurse pentru a absorbi serviciile oferite în cadrul prezentei inițiative și să se împărtășească cu experiența obținută în rezultatul asistenței primite. Beneficiarii vor facilita vizite de monitorizare în spațiile acestora pentru echipa proiectului AdTrade sau pentru alte părți interesate relevante (misiuni de audit, mass media etc.). Toate informațiile colectate în procesul de monitorizare oferite de către solicitant vor face obiectul unor acorduri de nedivulgare și confidențialitate și vor fi utilizate doar pentru a evalua rezultatele acestei inițiative sau în scopuri de vizibilitate.